Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 25 เม.ย.66
Daily Focus-บล.ฟินันเซีย ไซรัส ประจำวันที่ 25 เม.ย.66
25 เม.ย. 2566

บล.ฟินันเซีย ไซรัส ประเมินแนวโน้มตลาดวันนี้ (25 เม.ย.66) คาด SET ยังคงแกว่ง Sideways ในกรอบ 1,550-1,565 จุด โดยยังไม่มีปัจจัยใหม่เข้ามากระตุ้นในระยะสั้น ตลาดต่างรอดูตัวเลขเศรษฐกิจสำคัญอย่าง GDP ไตรมาส 1/66 ของทั้งสหรัฐฯและยูโรโซน ซึ่งตลาดยังคาดเห็นการเติบโตจากไตรมาสก่อนได้ รวมถึงเงินเฟ้อ PCE สหรัฐฯในช่วงปลายสัปดาห์
ส่วนปัจจัยในประเทศโฟกัสยังอยู่ที่การทยอยคาดการณ์และประกาศผลการดำเนินงานไตรมาส 1/66 ของบริษัทจดทะเบียนของฝั่ง Real Sector ซึ่งในฝั่งรายได้คาดเห็นการฟื้นตัว แต่ที่ต้องติดตามคือฝั่งต้นทุนและ Margin ที่อาจยังฟื้นตัวได้ไม่เต็มที่โดยเฉพาะประเด็นค่าไฟที่สูงในเดือน ม.ค.-เม.ย. 23 ก่อนผ่อนคลายลงในระยะถัดไปหลังภาครัฐปรับลดค่าไฟภาคธุรกิจลงมาเท่าภาคครัวเรือนที่ 4.70 บาท/หน่วย ตลาดมอง FED เดินหน้าขึ้นดอกเบี้ยในการประชุมเดือน พ.ค. ค่อนข้างแน่นอนสู่ระดับ 5-5.25% ก่อนตรึงในระดับสูงไปยังครึ่งหลังของปี 66 โดยเศรษฐกิจที่คาดชะลอชัดทำให้ตลาดมองว่า FED อาจลดดอกเบี้ยในช่วงปลายปีลงบ้าง
โดยรวมระยะสั้นจึงทำให้สินทรัพย์เสี่ยงฟื้นตัวได้จำกัด เม็ดเงินไหลเข้าหาพันธบัตรและทองคำมากขึ้น อย่างไรก็ตามการเติบโตของเศรษฐกิจฝั่งเอเชียรวมถึงไทยที่ดูแข็งแกร่งกว่าฝั่งตะวันตกคาดว่ายังช่วยจำกัด Downside ขอดัชนีได้บ้าง นอกจากนี้หากผลการเลือกตั้งของไทยออกมาในเชิงบวกโดยมีแนวโน้มจัดตั้งรัฐบาลใหม่อย่างมีเสถียรภาพได้จะเป็นปัจจัยหนุนตลาดฯในครึ่งหลังของปี 66 และปี 67 จึงยังชอบหุ้น Domestic Play และคาด Outperform Global Play ได้ต่อเนื่อง ระยะสั้นเน้นเลือกเก็งกำไรหุ้นที่คาดกำไรไตรมาส 1/66 แข็งแกร่ง
กลยุทธ์ : ยังเน้นลงทุนหุ้น Domestic และคาดกำไรไตรมาส 1/66 แข็งแกร่ง//ทยอยสะสมหุ้นเพิ่มที่ฐาน 1,520+- จุด
หุ้นเด่นเดือน เม.ย. :  AOT, BA, BGRIM, CPN, MAKRO